Teodoras Kazimieras Čartoriskis

Teodoras Kazimieras Čartoriskis (, 1704 m. Varšuva – 1768 m. kovo 1 d. Dolskas) – Lietuvos Didžiosios Kunigaikštystės bajoras didikas, kunigaikštis, Lenkijos katalikų bažnyčios veikėjas.

 Biografija 

Kilęs iš Lietuvos didikų Čartoriskių giminės Klevanės šakos. Tėvas Kazimieras Čartoriskis, motina Izabelė Elžbieta Morštyn. Broliai Augustas Aleksandras Čartoriskis, Mykolas Frederikas Čartoriskis, sesuo Konstancija Čartoriska, Stanislovo Augusto motina.

 Veikla 

Teologiją studijavo Romos jėzuitų kolegijoje Collegium Romanum. 1727 m. įšventintas kapelionu, o giminė jam suteikė Sieluno kunigaikštystę. Varšuvos kapitulos kanauninkas, Karūnos Tribunolo deputatas.

1729 m. vėl išvyko į Romą, grįžo 1730 m., o 1732 m. popiežius jam suteikė vyskupo titulą. Jam buvo rengiama ir purpurinė kardinolo ateitis, bet Familijai nesėkmingi 1733 m. rinkimai privertė jį slėptis rusų užimtame Gdanske. Tik kai Čartoriskai pripažino karaliumi Augustą III jam pavyko užimti numatytą sostą. Nuo 1738 m. spalio 29 d. Poznanės vyskupas. 1740 m. tapo Abiejų Tautų Respublikos seimo atstovu. Jau savo pirmoje kalboje seime išdėstė Familijos politinę programą.

 Šaltiniai 

 Nuorodos 

Kategorija:Čartoriskiai
Čartoriskis Teodoras Kazimieras
Kategorija:Krokuvos kanauninkai
Kategorija:ATR dvasiniai senatoriai
Kategorija:Poznanės vyskupai